ধর্মের সমালোচনা
ঈশ্বরবাদী বিশ্বাস প্রসঙ্গে স্টিফেন রবার্টস বলেন, “আমি [তর্কের খাতিরে] দাবি করছি যে আমরা উভয়ই নাস্তিক, আমি শুধু আপনার চেয়ে একজন কম ঈশ্বরে বিশ্বাস করি মাত্র। আপনি যখন এটা বোঝেনই যে কেন আপনি অন্য সব সম্ভাব্য ঈশ্বরদের [অস্তিত্ব] প্রত্যাখ্যান করেন, তাহলে এটাও [নিশ্চয়ই আপনি] বুঝবেন [যে] কেন আমি আপনার ঈশ্বরকে প্রত্যাখ্যান করি।”
সন্ত
সন্ত (ইংরেজি: Saint), খ্রিষ্টধর্মীয় বিশ্বাস অনুসারে, ঈশ্বরের নিকটবর্তী ও পবিত্রতায় অনন্য এমন একজন ব্যক্তি যিনি যিশুতে সমাসীন এবং যার মাঝে যিশু সমাসীন। অ্যাংলিকান, রোমান ক্যাথলিক, ইস্টার্ন অর্থোডক্স, লুথারান এবং ওরিয়েন্টাল অর্থোডক্স সম্প্রদায় অনুসারে স্বর্গপ্রাপ্ত সকল মৃত ব্যক্তি ঈশ্বরের নৈকট্যপ্রাপ্ত সন্ত হিসেবে বিবেচিত, যদিও মর্যাদায় সবাই সমান নয়। খ্রিষ্ট সন্তগণ ইহুদী সাদিক, ইসলামী ওলি, বৌদ্ধ বোধিসত্ত্ব, শিখ গুরু বা হিন্দু ঋষিদের সাথে তুলনীয়।